13. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1044615/15232/Γ0012  της 12/27 Απρ. 1989 (ΦΕΚ Β΄ 307) Προσδιορισμός συντελεστή καθαρού κέρδους που εφαρμόζεται στις αγορές, για τη λιανική πώληση προϊόντων καπνοβιομηχανίας. Έχοντας υπόψη: 1.Τις διατάξεις του άρθρ. 31 του Π.Δ. 129/1989, με τις οποίες παρέχεται εξουσιοδότηση στον Υπουργό Οικονομικών να καθορίζει τους συντελεστές καθαρού κέρδους των εμπορικών και βιομηχανικών επιχειρήσεων. 2.Τις διατάξεις του άρθρ. 13 του Νόμ. 1573/1985 με τις οποίες το κατώτατο όριο της προμήθειας των εμπόρων λιανικής πώλησης των καπνοβιομηχανικών προϊόντων ορίστηκε σε ποσοστό 9,1% στην τιμή λιανικής πώλησής τους. 3.Το γεγονός ότι το μικτό κέρδος που προκύπτει από το λόγο του συντελεστή που εφαρμόζεται στις αγορές και του συντελεστή που εφαρμόζεται στα ακαθάριστα έσοδα για το επάγγελμα αυτό,(Κ.Α. 55403 και Κ.Α. 5403), είναι μεγαλύτερο από το πραγματικό, όπως διαμορφώθηκε με τις παραπάνω διατάξεις, αποφασίζουμε : Προσδιορίζουμε το συντελεστή καθαρού κέρδους που εφαρμόζεται στις αγορές, ΚΑ 55403, για τους λιανοπωλητές προϊόντων καπνοβιομηχανίας σε 5,5%. 